Иғлан ителмәгән мәғлүмәт һуғышы бара хәҙерге донъяла. Был һуғыш кешелекте физик яҡтан түгел, рухи яҡтан ҡыйратыу өсөн башланған. Рух хаҡында һүҙ сыҡҡас, тел осона үҙенән үҙе “әҙәбиәт” тигән сихри һүҙ балдай яғыла. Эйе, күңелендә шиғыр, йыр, әҙәби зауыҡ йәшәгән кеше һуғыш хаҡында уйларға һәләтле түгел. Әҙәбиәт барлыҡ һуғыштарҙы ла туҡтата алырлыҡ көскә эйә. “Ҡасан икән барлыҡ гәзиттәрҙә тик шиғырҙар баҫылып сығырҙар?”– тип хыялланғайны мәшһүр шағирыбыҙ Рәйес Түләк.